สถานีรถไฟปักกิ่ง

สถานีรถไฟปักกิ่ง () หรือเรียกสั้น ๆ ว่า สถานีปักกิ่ง () เป็นสถานีรถไฟโดยสารในเขตตงเฉิง กรุงปักกิ่ง ประเทศจีน ตั้งอยู่ทางตะวันออกเฉียงใต้ของใจกลางเมืองภายในถนนวงแหวนหมายเลข 2 เหนือเศษกำแพงเมืองปักกิ่ง ระหว่างป้อมฉงเหวินเหมินและป้อมตงเปี้ยนเหมิน เปิดใช้งานในปี ค.ศ. 1959 และเป็นสถานีรถไฟที่ใหญ่ที่สุดในประเทศจีนในขณะนั้น แม้ว่าต่อมาจะถูกแทนที่ด้วยสถานีปักกิ่งตะวันตก และสถานีปักกิ่งใต้ที่ใหญ่กว่า แต่สถานีนี้ยังคงเป็นสถานีเดียวที่ตั้งอยู่ภายในกำแพงเมืองเก่า

โดยทั่วไปจะให้บริการเส้นทางปักกิ่ง–ฮาร์บิน สำหรับภาคตะวันออกเฉียงเหนือของจีน (เฉิ่นหยาง ต้าเหลียน ฮาร์บิน) เส้นทางปักกิ่ง–เซี่ยงไฮ้ สำหรับมณฑลชานตง (จี่หนาน ชิงเต่า) และสามเหลี่ยมปากแม่น้ำแยงซี (เซี่ยงไฮ้ หนานจิง และหางโจว) เส้นทางสำหรับมองโกเลียในและประเทศมองโกเลีย และเส้นทางระหว่างประเทศบางสาย โดยเฉพาะเส้นทางรถไฟปักกิ่ง–มอสโก และเปียงยาง เกาหลีเหนือ (DPRK) และอื่น ๆ

รถไฟใต้ดินปักกิ่งสายแรกเคยมาสิ้นสุดที่นี้ ระหว่างปี ค.ศ. 1969–1981

สถานีรถไฟในปักกิ่ง